בית החולים האוניברסיטאי דיוק

בית החולים האוניברסיטאי דיוק (באנגלית: Duke University Hospital) הוא מרכז רפואי עם 1,171 מיטות ומוסד אקדמי, הממוקם בדרהאם, קרוליינה הצפונית, ארצות הברית. הוא הוקם בשנת 1930 והוא אחד מבתי החולים המשרתים את מחוז דרהאם (אנ') ואת מחוז וייק (אנ') בקרוליינה הצפונית. בית החולים האוניברסיטאי - דיוק, הוא חלק ממערכת בריאות הכוללת גם בית חולים לילדים ושני בתי חולים אזוריים (ראו להלן). מחלקות המחקר של מרכז רפואי זה, יחד עם מחלקות המחקר של שני בתי חולים נוספים באזור: אוניברסיטת קרוליינה הצפונית בצ'אפל היל ו- ראלי וייק-מד (אנ') יוצרים את מה שמכונה משולש המחקר (אנ') של קרוליינה הצפונית. בשנת 1924, שש שנים לפני פתיחת בית החולים, כאשר ג'יימס ביוקנן דיוק תרם והקים "קרן צמיתה" על שם משפחת דיוק (Duke Endowment), כדי להפוך את אוניברסיטת דיוק (שנקראה אז בשם: טריניטי-קולג' (אנ')) לאוניברסיטת מחקר, כפי שהיא כיום. בשנת 1925, ג'יימס דיוק תרם 4 מיליון דולר להקמת בית הספר לרפואה, בית ספר לאחיות ובית חולים. בית החולים "דיוק דרום" (Duke South) נפתח ב-21 ביולי 1930, עם 400 מיטות. ב-1931 נחנכו בית הספר לרפואה והמרפאה הפרטית לאבחון (מערכת הרופאים הפנימית של דיוק). כעבור, פחות מ-5 שנים לאחר מכן, בשנת 1935 בית החולים דורג על ידי אגודת הרפואה האמריקאית (אנ') בין 20 בתי הספר לרפואה המובילים בארצות הברית. בשנת 1936, צוות של רופאים של בית החולים הציג לעולם את האפשרות להשתמש באור אולטרה סגול בחדרי ניתוח כדי לחסל חיידקים ולהימנע מזיהומים. כתוצאה, פחתו הסיבוכים ומקרי מוות לאחר ניתוחים. באותה שנה הקים בית החולים את התוכנית הראשונה בארצות הברית לטיפול בסרטןוגידולים מוחיים. בשנת 1937 פותח בבית החולים חיסון נגד אחת מדלקות המוח של סוסים (אנ'), הנישאת על ידי יתושים. בשנת 1940 הורחב בית החולים ובשנת 1946 נפתחה היחידה לניתוחי חזה. בשנת 1954 נפתח המרכז לבקרת רעלים שהיה אחד משני המרכזים הראשונים בארצות הברית. בשנת 1955 הוקם בבית החולים מכון מחקר לנושא ההזדקנות". זה היה המכון הראשון מסוגו בארצות הברית והוא ממשיך לפעול. בשנת 1956, בוצע ב"דיוק" ניתוח הלב הראשון באמצעות היפותרמיה מערכתית, כדי להוריד את טמפרטורת הגוף של המטופל ובכך למזער נזק לרקמות במהלך ניתוחים ארוכים. טכניקה זו הפכה להליך סטנדרטי בכל בתי החולים בעולם. בשנת 1958, פותחה ב"דיוק" התוכנית הראשונה מסוגה בארצות הברית לתואר שני בהתמחות בסיעוד קליני, שסללה את הדרך לידע קליני מתקדם בהוראת תחום הסיעוד. בשנת 1963 התקבל הסטודנט האפרו-אמריקאי הראשון לבית הספר לרפואה. ב-1966 הפך דיוק למרכז הרפואי הראשון בעולם שהציע ייעוץ טלפוני לרופאים במדינות מתפתחות. המרכז הרפואי המשיך להתרחב. בדצמבר 1971 הוקמו מכון המחקר והטיפול בסרטן ומכון המחקר והטיפול במחלות עיניים. בשנת 1980 המרכז הרפואי עבר למשכנו הנוכחי (Duke North). בשנת 1985, עם הופעת האיידס "דיוק" הפך לאחד משני בתי החולים הראשונים שערכו ניסויים קליניים בבני אדם, בתרופות הראשונות שהציעוה איכות חיים משופרת לחולים שנאבקו באיידס. בשנת 1990 צוות גנטיקאים של "דיוק" המציא בדיקה של שלוש דקות לבדיקת ילודים לאיתור כ-30 מחלות מטבוליות בו זמנית. בדיקה שהפכה לתקנית ברחבי העולם. בשנת 1992, מרכז הסרטן של דיוק היה הראשון שפיתח תוכנית להשתלת מח עצם ובאותה שנה ביצע בית החולים השתלות ריאות ולב/ריאות ראשונות. בשנת 1998המכון הלאומי לבריאות (NIH) שיתף פעולה עם "דיוק" בהקמת תוכנית לתואר שני משותף בין 2 המוסדות, במחקר קליני במדעי הבריאות. בשנת 2001 הוקם במרכז הרפואי מכון לדימות תהודה מגנטית קרדיווסקולרית. בדצמבר 2019, צוות בבית החולים היה הראשון בארצות הברית שהשתיל לב של אדם מבוגר ש"נתרם", לאחר שנקבע מותו של האדם התורם. פחות משנתיים לאחר מכן, בשנת 2021 רופאי בית החולים הצליחו, לראשונה, להשתיל לב של ילד שנקבע מותו, בגופו של ילד חולה. בית החולים ומרכז הבריאות לילד (Duke Children's Hospital & Health Center) הוא בית חולים לילדים מלידה ועד לבגרות צעירה. בית החולים כולל מחלקה לטיפול נמרץ ליילודים ומחלקה לטיפול נמרץ לילדים. ילדים המאושפזים בבית החולים ממשיכים את לימודיהם בבית ספר מיוחד, תוך כדי קבלת טיפול. בית החולים האזורי דיוק (Duke Regional Hospital - DRH)כולל מחלקות אשפוז, ניתוחים, טיפולי חירום ומרפאות חוץ. הוא היה ידוע בעבר כבית החולים הכללי של מחוז דורהם שנפתח בשנת 1976, כתוצאה ממיזוג של בית החולים לאפרו-אמריקאים ובית החולים ללבנים. ב-1998 נחתם הסכם לשיתוף פעולה עם מרכז הבריאות של "דיוק" וביולי 2013, בית החולים האזורי דורהאם, הפך לבית החולים האזורי "דיוק". בית החולים ראלי - "דיוק" (Duke Raleigh Hospital - DRaH) מספק שירותי רפואה לאזור ראלי. הוא הוקם בשנת 1914 ונקרא: "בית החולים מרי אליזבת", מאוחר יותר שונה שמו ל"בית החולים האזורי ראלי" (- Raleigh Community Hospital) ומשנת 1998 הוא חלק ממערכת הבריאות של אוניברסיטת דיוק. היידי וונדרלי אלנשפץ' (אנ') (נולדה ב-1947), ביולוגית שווייצרית והאשה הראשונה בתפקיד רקטור של ETH ציריך רוברט ג'יי לפקוביץ (נולד באפריל 1943), רופא וביוכימאי אמריקאי וזוכה פרס נובל לכימיה לשנת 2012 פול מודריץ' (נולד ביוני 1946), ביוכימאי אמריקאי וזוכה פרס נובל לכימיה לשנת 2015 צ'ארלס ה. טאונס (נולד ביולי 1915), פיזיקאי אמריקאי וזוכה פרס נובל לפיזיקה לשנת 1964 בין השנים 2015–2023 בוצעו ב"דיוק" כ-900 ניתוחי השתלת ריאות (מקום שלישי בארצות הברית). אתר האינטרנט הרשמי של בית החולים האוניברסיטאי דיוק (באנגלית) "Duke University Hospital Overview". Duke University Health System. נבדק ב-22 יוני 2024. Duke Hospital: A Leader In Healthcare – excel-medical.com, web.archive.org, ‏2023-01-25 "Duke Hospital". Excel Medical (באנגלית). 2022-10-10. נבדק ב-22 יוני 2024. קרן צמיתה היא קרן שההון העצמי מושקע, וניתן להשתמש רק בפירות של הקרן למטרה שהוגדרה מראש. ראה: קרן מלגות "From famous alums to why the schools are so close together, get to know Duke and UNC". The News & Observer. 2022-04-01. נבדק ב-22 יוני 2024. Durden, Robert Franklin (1993). The Launching of Duke University, 1924-1949 (באנגלית). Duke University Press. "Duke University Medical Center History". Duke Medical Center Library & Archives. נבדק ב-22 יוני 2024. סכום של 4 מיליון $ שווה ביוני 2024 לסכום של כ-65 מיליון $. על פי חישוב מדד יוקר המחיה (CPI) שהיה אז כ־17.1. וביוני 2024 הוא 280.4. (CPI נוכחי / CPI בשנת 1925) = (280.4 / 17.1) ≈ 16.39. חישוב הערך המתואם = (4,000,000) × (16.39) שווה ל: ≈ $65,560,000. "Dedication of Duke University School of Medicine and Duke Hospital, Durham, North Carolina, April 20, 1931" (PDF). Southern Medical Journal, Journal of the Southern Medical Association. 24 (12): 1099–1124. אורכב מ-המקור (PDF) ב-5 במרץ 2011. נבדק ב-22 יוני 2024. {{cite journal}}: (עזרה) "Medicine: Germicidal Light". Time. 1936-06-15. אורכב מ-המקור ב-3 ביוני 2008. נבדק ב-22 יוני 2024. {{cite journal}}: (עזרה) Maddox, George L. "Center for the Study of Aging and Human Development: History of the center" (PDF). נבדק ב-22 יוני 2024. {{cite journal}}: Cite journal requires |journal= (עזרה)(הקישור אינו פעיל, July 2019) Thomas, Patrick (2022-04-14). "Cancer survivor highlight of Duke Cancer Institute 50th anniversary". spectrumlocalnews.com (באנגלית). נבדק ב-22 יוני 2024. "50 years of Duke cancer care". The Cancer Letter. 2022-07-07. נבדק ב-22 יוני 2024. On the Early Front Lines in the HIV/AIDS Fight | Duke Today, today.duke.edu, ‏2022-11-30 (באנגלית) Facts and Figures | Duke Department of Surgery, surgery.duke.edu Kim, Allen (3 בדצמבר 2019). "Doctors 'reanimate' heart for first-of-its-kind transplant in US". CNN. נבדק ב-22 יוני 2024. {{cite web}}: (עזרה) Pulliam, Tim (2019-12-03). "Military veteran gets first heart transplant of its kind at Duke Hospital". ABC11 Raleigh-Durham (באנגלית). נבדק ב-2023-02-08. Rivera, Ana (2021-09-14). "Doctors at Duke University Hospital perform new type of heart transplant on 14-year-old". ABC11 Raleigh-Durham (באנגלית). נבדק ב-22 יוני 2024. WRAL, Hospital Schools at Duke Children's, UNC Hospitals provide relief and routine for sick children, WRAL.com, ‏2008-11-27 (באנגלית) Our Hospitals | Duke Health, corporate.dukehealth.org Duke Raleigh Hospital History | Duke Health, corporate.dukehealth.org ""First Lady" named at the ETH Zurich". healthcare-in-europe.com (באנגלית). נבדק ב-23 יוני 2024. "The Nobel Prize in Chemistry 2012". NobelPrize.org (באנגלית). נבדק ב-23 יוני 2024. "The Nobel Prize in Chemistry 2015". NobelPrize.org (באנגלית). נבדק ב-23 יוני 2024. "The Nobel Prize in Physics 1964". NobelPrize.org (באנגלית). נבדק ב-23 יוני 2024. National Leader in Lung Transplantation, www.templehealth.org (באנגלית)